Nõukogu määrus (EÜ) nr 1520/98,

13. juuli 1998,

millega muudetakse määrust (EÜ) nr 88/98, milles sätestatakse teatavad tehnilised meetmed Läänemere, Suur- ja Väike-Belti ja Sundi kalavarude kaitseks

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

nõukogu 20. detsembri 1992. aasta määruse (EMÜ) nr 3760/92 (millega luuakse ühenduse kalanduse ja akvakultuuri süsteem) [3] artiklite 2 ja 4 alusel vastutab nõukogu — pidades silmas kättesaadavate teadusuuringute tulemusi — kaitseabinõude vastuvõtmise eest, mida on vaja, et tagada mere elusressursside säästlik, ratsionaalne ja vastutustundlik kasutamine; selleks võib nõukogu kehtestada püügivahendeid ja nende kasutamisviise käsitlevad tehnilised meetmed;

määruses (EÜ) nr 88/98 [4] sätestatakse teatavad tehnilised abinõud Läänemere, Suur- ja Väike-Belti ja Sundi kalavarude kaitseks;

konventsiooniga kalapüügist ja elusressursside kaitsest Läänemeres ja Beltides Taani väinades, edaspidi "Gdanski konventsioon", moodustati rahvusvaheline Läänemere kalanduskomisjon, edaspidi "Läänemere kalanduskomisjon", mis kehtestab eeskirjad kalapüügiks Läänemeres;

Läänemere kalanduskomisjon teatas 17. septembri 1997. aasta kirjas osalisriikidele teatavatest komisjoni 23. istungil vastuvõetud soovitustest, mis on muu hulgas antud ka mõnede tehniliste meetmete muutmiseks;

Gdanski konventsioonis on sätestatud, et ühendus peab nimetatud soovitused Läänemeres, Suur- ja Väike-Beltis ja Sundis jõustama vastavalt konventsiooni XI artiklis ettenähtud vastuväidete esitamise korrale; sellised vastuväited on põhjendamatud;

nõukogu võib kehtestada püügivahendeid ja nende kasutamisviise käsitlevad tehnilised abinõud,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 88/98 muudetakse järgmiselt.

1. Artikli 2 lõike 1 jõelesta ehk lesta (

Platichtys flesus)

ja atlandi merilesta (

Pleuronectes platessa

) käsitlevad sätted asendatakse järgmisega:

"Liigid | Veed | Keeluaeg |

Jõelest ehk lest (Platichtys flesus) | Alarajoonid 26, 28 ja 29 lõuna pool 59o 30′ põhjalaiust | 15. veebruarist kuni 15. maini |

Jõelest ehk lest | Alapiirkond 32 | 1. veebruarist kuni 30. juunini |

Emane jõelest ehk lest | Alarajoon 22, v.a II lisas kirjeldatud geograafiline piirkond | 1. veebruarist kuni 30. aprillini |

Atlandi merilest (Pleuronectes platessa) | Alarajoonid 26, 27, 28 ja 29 lõuna pool 59o 30′ põhjalaiust | 15. veebruarist kuni 15. maini |

Emane atlandi merilest | Alarajoon 22, v.a II lisas kirjeldatud geograafiline piirkond, ja alarajoonid 24 ja 25 | 1. veebruarist kuni 30. aprillini" |

2. Artikli 9 lõige 1 asendatakse järgmisega:

"1. Lõhe (Salmo salar) või meriforelli (Salmo trutta) püügil on keelatud:

- triivvõrkude ja seisevvõrkude kasutamine alarajoonide 22—31 vetes 1. juunist kuni 15. septembrini,

- triivvõrkude ja seisevvõrkude kasutamine alarajooni 32 vetes 15. juunist kuni 30. septembrini,

- triivõngejadade ja seisevjadade kasutamine alarajoonide 22—31 vetes 1. aprillist kuni 15. novembrini,

- triivõngejadade ja seisevjadade kasutamine alarajooni 32 vetes 1. juulist kuni 15. septembrini.

Püügikeelu ajal ulatub keeluala neli meremiili lähtejoontest väljapoole. Ida pool 22o 30′ idapikkust (Bengtskäri majakas) on Soome territoriaalvetesse ja kalastusvööndisse jäävas piirkonnas püük triivõngejadade ja seisevjadadega keelatud 1. juulist kuni 15. septembrini."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. jaanuarist 1998.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. juuli 1998

Nõukogu nimel

eesistuja

W. Schüssel

[1] EÜT C 4, 8.1.1998, lk 6.

[2] EÜT C 210, 6.7.1998.

[3] EÜT L 389, 13.12.1992, lk 1. Määrust on muudetud 1994. aasta ühinemisaktiga.

[4] EÜT L 9, 15.1.1998, lk 1.

--------------------------------------------------